
RAPORT  DE  SPECIALITATE

privind declararea ca fiind de utilitate publică a lucrărilor aferente obiectivelor cuprinse în programul de dezvoltare aferente anului 2020 la capitolul Drumuri și Poduri, respectiv străzi



	Având în vedere Referatul de aprobare a proiectului de hotărâre cu nr. SC2020-__________________.2020 şi Proiectul de hotărâre privind declararea ca fiind de utilitate publică a lucrărilor aferente obiectivelor cuprinse în programul de dezvoltare aferente anului 2020 la capitolul Drumuri și Poduri, respectiv străzi și anume:

· Amenajare străzi zona Procopoiu (str. Şt. Procopiu, E. Coşeriu T. Tzara, H. Hulubei)
· Amenajare zona Emmanuel De Martonne
· Reabilitare Pasaj Slavici-Polonă
· Amenajare zona Kuncz

Ținând cont de prevederile următoarelor acte normative:
	- O.G. nr. 43/1997 privind regimul juridic al drumurilor, republicată și Ordinul nr. 49/27.01.1998 pentru aprobarea Normelor tehnice privind proiectarea si realizarea străzilor în localitățile urbane, cap. 3, pct. 3.8: ,,Desfiinţarea, lărgirea sau crearea de străzi noi în cadrul unor cvartaluri existente se pot face prin hotărâre a guvernului, la propunerea Regiei Autonome "Administraţia Națională a Drumurilor din România", în cazul drumurilor naţionale, prin hotărâre a consiliilor locale, în cazul străzilor, şi la propunerea consiliilor judeţene, în cazul drumurilor judeţene” 
- Legea nr. 24/2007 privind reglementarea și administrarea spațiilor verzi din zonele urbane, art.18, aliniatul (4); ,,Schimbarea destinaţiei terenurilor înregistrate în registrul local al spaţiilor verzi se poate face numai pentru lucrări de utilitate publică, stabilite în baza documentaţiilor de urbanism, aprobate conform legislaţiei în vigoare”,
	- Legea nr. 33/1994 privind exproprierea pentru cauză de utilitate publică, art. 6.,, Sunt de utilitate publică lucrările privind: prospecţiunile şi explorările geologice; extracţia şi prelucrarea substanţelor minerale utile; instalaţii pentru producerea energiei electrice; căile de comunicaţii, deschiderea, alinierea şi lărgirea străzilor; sistemele de alimentare cu energie electrică, telecomunicaţii, gaze, termoficare, apă, canalizare; instalaţii pentru protecţia mediului, ....ˮ
		-și solicitările de clarificări ale Agenției Naționale pentru Protecția Mediului Timiș înaintate în cadrul procedurii de emitere a acordului de mediu, solicitat prin Certificatul de Urbanism. Conform acestor solicitări este necesară completarea documentației depuse la ANPM Timiș cu dovada că lucrările aferente obiectivelor pentru care s-a solicitat acordul de mediu sunt de utilitate publică,	 
	 
considerăm că obiectivele mai sus menționate fac parte din categoria lucrărilor de utilitate publică.

						
Având în vedere prevederile legale expuse în prezentul raport, apreciem că proiectul de hotărâre privind declararea ca fiind de utilitate publică a lucrărilor aferente obiectivelor de mai sus îndeplinește condițiile pentru a fi supus dezbaterii și aprobării plenului consiliului local.

